Pəri (Aşıq Qurbani)
Bir almaz göndərdim yara yadigar, 
Almadı almazı, bağrı daş pəri.
Könül tələb elər məndən nəyim var, 
Od tutub cismimi al-ataş, pəri!

Bülbül ayrılığı simətdi gülə, 
Güləbətin naxış süsən-sünbülə, 
Altından nimtənə, üstdən silsilə, 
Sərəndazdan töküb başabaş, pəri!

Bir gözəlin ələyindən ələndim,
Bəli dedim, bəlasına bələndim,
Yön çevirdim, hər bir yana diləndim, 
Qurbaniylə görüş, halallaş, pəri!
Qoşmalar